กฎสำนักคณะรัฐมนตรีฉบับที่ ๕๐(พ.ศ. ๒๕๐๑)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎไว้ ดังต่อไปนี้ข้อ ๑ ให้กำหนดเครื่องแบบพิเศษสำหรับข้าราชการฝ่ายพลเรือนนอกประจำการซึ่งดำรงตำแหน่งองคมนตรีและข้าราชการพลเรือนในพระองค์ เพื่อแต่งในโอกาสต่อไปนี้(๑) ตามเสด็จพระราชดำเนินต่างจังหวัด(๒)ตามเสด็จพระราชดำเนินแปรพระราชฐานไปประทับแรมต่างจังหวัด(๓) มีพิธีการในระหว่างตามเสด็จพระราชดำเนินต่างจังหวัดหรือระหว่างตามเสด็จพระราชดำเนินแปรพระราชฐานไปประทับแรมต่างจังหวัดซึ่งมีการกำหนดให้แต่งเครื่องแบบปกติ เครื่องแบบครึ่งยศ หรือเครื่องแบบเต็มยศ(๔) เดินทางไปราชการนอกจังหวัดที่รับราชการประจำอยู่ข้อ ๒ เครื่องแบบพิเศษประกอบด้วย(๑) หมวกทรงหม้อตาล หรือหมวกกันแดดสีกากี(๒) เสื้อชั้นนอกคอปิดสีกากี(๓) กางเกงขายาวสีกากี(๔) รองเท้าหุ้มส้นหนังสีน้ำตาล หรือสีดำข้อ ๓ หมวกมี๒ แบบ คือ(๑) หมวกทรงหม้อตาลสีกากีมีลักษณะและส่วนประกอบเช่นเดียวกับหมวกทรงหม้อตาลสีกากีของเครื่องแบบตรวจราชการ เว้นแต่ตราหน้าหมวกใช้ตราพระมหามงกุฎโลหะสีทองขนาดกว้าง ๔เซนติเมตร สูง ๖.๕ เซนติเมตร และดุมตรึงปลายสายรัดคางทั้งสองข้าง ใช้ดุมโลหะสีทองตราพระมหามงกุฎขนาดเล็ก(๒) หมวกกันแดดสีกากีมีลักษณะและส่วนประกอบเช่นเดียวกับหมวกกันแดดสีกากีของเครื่องแบบตรวจราชการ เว้นแต่ตราหน้าหมวกใช้ตราพระมหามงกุฎโลหะสีทองขนาดกว้าง ๔ เซนติเมตร สูง ๖.๕ เซนติเมตรข้อ ๔ เสื้อชั้นนอกคอปิดสีกากี มีตะเข็บหลัง ๔ตะเข็บ ด้านหน้ามีกระเป๋าบนข้างละ ๑ กระเป๋าเป็นกระเป๋าปะ มีรอยจีบตรงกึ่งกลางตามทางดิ่ง มีปกรูปมนชายกลางแหลม ขัดดุมขนาดเล็ก๑ ดุม และกระเป๋าล่างข้างละ ๑ กระเป๋าเป็นกระเป๋าปะ มีปกรูปตัด ขัดดุมขนาดเล็ก ๑ ดุมที่คอตอนหน้าทั้งสองข้างติดเครื่องหมายพระมหามงกุฎโลหะสีทองที่แนวอกมีดุมขนาดใหญ่ ๕ดุม และมีอินทรธนูแข็งมีลักษณะเช่นเดียวกับอินทรธนูของเครื่องแบบปกติติดดุมขนาดเล็ก๑ ดุม ดุมทั้งสิ้นใช้ดุมโลหะสีทองตราพระมหามงกุฎข้อ ๕ กางเกงขายาวสีกากี ไม่พับปลายขาปลายขายาวปิดตาตุ่ม กว้างไม่น้อยกว่า ๒๔ เซนติเมตร และไม่เกิน ๒๘ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร ๕ ห่วง ด้านข้างมีกระเป๋าเจาะข้างละ ๑ กระเป๋า และจะมีกระเป๋าหลังเป็นกระเป๋าเจาะก็ได้ข้อ ๖ รองเท้าหุ้มส้นหนังสีน้ำตาลหรือสีดำและให้ใช้ถุงเท้าสีเดียวกับรองเท้าประกอบด้วยข้อ ๗ ผู้ใดได้รับพระราชทานเครื่องราชอิสริยาภรณ์หรือได้รับพระบรมราชานุญาตให้ประดับเครื่องราชอิสริยาภรณ์ต่างประเทศได้ให้ใช้แพรแถบอย่างแพรแถบราชอิสริยาภรณ์นั้นทำเป็นแถบสูง ๑.๕ เซนติเมตร กว้าง ๓เซนติเมตร ติดที่อกเสื้อข้างซ้ายเหนือกระเป๋าบน สำหรับแพรแถบเครื่องราชอิสริยาภรณ์ใดมีกฎหมายกำหนดเครื่องหมายสำหรับประดับแพรแถบก็ให้ประดับเครื่องหมายแพรแถบราชอิสริยาภรณ์นั้นด้วยในกรณีมีแพรแถบหลายแถบให้ติดเรียงกันเป็นแถวตามยาวแถวละไม่เกิน ๕ แถบในโอกาสที่แต่งเครื่องแบบพิเศษตามข้อ ๑ (๓)ซึ่งมีการกำหนดให้แต่งเครื่องแบบครึ่งยศ หรือเครื่องแบบเต็มยศให้ประดับเครื่องราชอิสริยาภรณ์แทนแพรแถบข้อ ๘ ให้สำนักพระราชวังสร้างหรือเขียนรูปเครื่องแบบพิเศษตัวอย่างขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎนี้ให้ไว้ ณ วันที่ ๑๑ กุมภาพันธ์ พ.ศ. ๒๕๐๑พลตรี กรมหมื่นนราธิปพงศ์ประพันธ์รองนายกรัฐมนตรีรักษาราชการแทนนายกรัฐมนตรีหมายเหตุ :- เหตุผลในการประกาศใช้กฎสำนักคณะรัฐมนตรีฉบับนี้คือ กำหนดเครื่องแบบพิเศษสำหรับข้าราชการฝ่ายพลเรือนนอกประจำการซึ่งดำรงตำแหน่งองคมนตรีและข้าราชการพลเรือนในพระองค์ เพื่อแต่งในโอกาสตามเสด็จพระราชดำเนินต่างจังหวัดและเดินทางไปราชการนอกจังหวัดที่รับราชการโชติกานต์/ปรับปรุง๑๒กุมภาพันธ์ ๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๗๕/ตอนที่ ๑๕/หน้า ๔๔/๑๘ กุมภาพันธ์๒๕๐๑